Wara nofsinharijiet twal ma jintemmu qatt fis- snin tmenin , qabel ma wasal l- ewwel Spectrum 48 k , konna inqattawhom nilgħabu il- karti tas- Super Eroj , it- tir : tħalli lill- avversarju mingħajr l- anqas karta waħda li hi waħda . . . Habat tajjeb li l- karti tas- Super Eroj għadhom ħajjin u mghozzhom b' għożża kbira , għalkemm immermrin bl- użu , waħda minnhom imcarrta minn fuq probabilment riżultat ta' xi logħba mitlufa li indannatni sew . . . għandi l- biża li tlift xi wħud minnhom , għax l- iSpiderman ma nista insibu b' xejn għalkemm wiċċu jinsab fil- wiċċ ta' kull karta . . . ftit ilu ilmahthom ġo kexxun f' dik li qabel kienet kamarti ġo san gwann u għal xi raġuni iddecidejt li intellagghom miegħi Brussel , x' aktarx minħabba biża' li xi darba ommi tidhol f' xi waħda mill- estri ta zbarazzar tagħha ( " daw għar- rimi ? ? ! " ) jew taqbad u tagħtihom lin- neputijiet kif jitfarfru naqr ' oħra . . . Kbar is- Super Eroj , maqsuma f' physical strength , special powers u weapons , u b' deskrizzjoni mitika għall- kull eroj . . . qatt ma niftakarni naqrahom dawn id- deskrizzjonijiet waqt li konna inkunu mitlufa nilgħabu bihom , kulħadd bit- tama li jiġih is- Silver Surfer b' saħħa fiżika ta 9 , poteri speċjali ta' 9 imma dgħajjef fl- armi b' punteġġ ta' 5 . . . insomma niġu għar- raġuni ta' din il- blogg wara nuqqas tal- mistħija mix- xena . . . impossibbli niktibhom kollha , cioe m' għandix aptit , għallinqas mhux illum , imma dawn huma fost l- aqwa : Kull meta nirritorna minn mawra f' Malta ruħi terga tgħaddi minn ħafna tiftix ( soulsearchin , you know what i ' m sayin ? ) . Wisq emozzjonijiet kuntrastanti , spiss kontradittorji . Il- pjaċir tar- ritorn lejn l- għeruq u dak li sawwarni kontra l- pjaċir li imxejt lil hinn , li esplorajt toroq oħra li komplew sawruni wisq iktar . Wahda mir- raġunijiet prinċipali illi spiss tissemma' għala żagħżagħ tat- tieni jew tielet ġenerazzjoni immigranti fl- Ewropa qedin jirradikalizzaw rwiehhom b' mod vjolenti li jwassal biex isiru terroristi u jagħmlu ħerba f' xi Madrid jew Londra hija din : aljenazzjoni doppja li jħossu lejn il- pajjiż li fih jgħixu u lejn il- pajjiż u l- kultura ta' ommhom u missierijiethom tagħmilhom aktar vulnerabbli għal ideat estremisti li tifdilhom il- bżonn ta' identitá . . . Process simili għaddej minnu jien ġewwa Brussel . La nhossni Malti Malti u wisq inqas Belġjan . Meta kont Malta l- aħħar ftit ġimghat ilu kelli spiss is- sensazzjoni li jien barrani ġo dari ormai , m' hemmx x' tagħmel . Fit- toroq promoturi ta prodotti jkellmuni b' ingliz imfarrak , kważi haddtha bħala offiża u fl- istess ħin tatni kemxa pjaċir . Il- paradoss tal- bżonn li tkun differenti u li tkun aċċettat ma nhossiex daqs meta nkun Malta għal btala . Fil- karozza haz - Żebbuġ staqsejt liema hi t- triq għal Knisja l- Kbira b' malti normali għall- aħħar u raġel xwejjaħ beda jfarrakli bl- ingliz biex jispjegali . . . bdejt ngħid x' illostja grali biex dan ix- xwejjaħ ħasibni xi emigrant ġejt lura . L- identita ewropeja ħafna jsibu difficili biex jispejgawha . Nahseb Brussel l- aktar li tħossha , fejn kulħadd huwa kollox u ħadd m' hu ħadd . L- anqas fl- iktar bliet kosmopolitani bħal Londra ma tħoss l- istess għax fl- aħħar il- bottomline huwa dejjem dak l- element ta' britishness . . . . Kuncett li jbezza għal min qatt ma ċċaqlaq mill- erba kantunieri ta madwaru . Brussel , tħossok qed tgħix 'il quddiem fiz- żmien , mhux is- sens ta' " it ' s happening " bħalma naħseb tħoss Londra jew Pariġi , imma iktar " this is a foretaste for things to come " . . . Jista jkun qed nidealizzaha l- ħaġa . Jista jkun li le . Jista jkun minħabba ix- xemx dieħla u ħierġa m' għandiex kwiet u x- xita tiddeffes u traxxax kif iffetlilha . X' ala ghajnha li s- sajf u li hawn il- maltin joħolmu f' sajf twil ma jispiċċa qatt , hekk , erba xhur bla waqfien . Darba qrajt li l- istat tal- moħħ meta tkun dipressat fis- sens ta depression serja jista tkun simili għall- istess stat ta moħħ meta taqa in love ( x' gharukaza li m' għandiex kelma sura bil- Malti għal din ) f' dak li jirrigwarda t- tip ta kimiċi li l- moħħ jipproduċi f' dawk l- istati , id- diffikulta biex tiffoka fuq affarijiet għajr il- problema jew l- imħabba . . . Kieku , din it- teorija interessanti jekk tużaha biex tipprova tispjega għalfejn meta inkun għaddej minn żmien relativament tajjeb tmurli il- ħajra li nikteb . . . Sikwit grali li fl- agħar mumenti gewni l- iktar ħsibijiet profondi u interessanti l- istess bħal meta waqajt fl- imħabba . . . Mhux qed nipprova nispjega għala ili tant ma nzid xi ħaġa fil- blog imma l- kilba li nikteb u neghleb l- għażż u l- għejja tigini l- iktar meta nkun għaddej jew tajjeb ħafna jew f' naqa ta perjodu downer . . . . jekk inkun f' tan- nofs ma jigini xejn interessanti biżżejjed li jinkiteb . . . Insomma mhux qed nippretendi li qed nikteb xi affarijiet profondi ħafna hawn . Dak kien il- ħsieb imma z- żmien wera li l- kitba trid ħafna ħsieb milli sempliċiment erba ideat li jiguk matul il- ġurnata u li ddawwarhom f' kitba wara x- xogħol . . . . Mela ġewwa l- Berlaymont - il- bini ġgant tal- Kummissjoni Ewropeja ġo Brussel , għadu jfuħ bir- riħa ta' restawr , għadhom kemm fetħu żewġ saunas . . . M' għandniex xi ngħidu , burokrazija bħall- Kummissjoni m' hiex sejra tagħmel pass bħal dan mingħajr ma tippublika regoli ta' kif għandek iġġib ruħek jekk tiddeċiedi li tmur għal naqra sħana tat- tifqiegh il- moħħ . . . Insomma biex ma ntawwalx dawn ir- regoli ideali jekk qatt ma irfist ġo sauna f' ħajtek u ma tkunx taf l- aktar affarijiet bażiċi bħal per eżempju jekk tinħasilx qabel jew le , jekk taqbadx u tidhol jekk ħaddieħor qiegħed ġewwa diga , jekk tpoġġix sormok fuq l- injam jaħraq jew tagħmilx xugaman . . . . insomma lkoll nafu dawn l- incertezzi sawnesci . . . . Dawn ir- regoli , jekk tiflihom ftit , jixdhu percezzjoni istituzzjonali kemmxejn stramba tal- ħaddiema tagħha . . . Mela l- ewwel regola : " m' hemmx imġieba waħda ġo sauna iżda ir- ritwal intiż biex ikun rilassanti " . . . s' hemmhekk kollox sew , naqra ovvja imma trid tiftaħ b' xi mod . . . . imbagħad tiġi il- bomba : " ħeffa u storbju huma kompletament esklużi l- istess kif inhi kompetizzjoni traskurata ta' min kapaċi jiflaħ l- aktar għas- sħana . . . . " ( ! ) imbagħad tiġi oħra : " li tkun għarwien huwa naturali . . . " Fi kliem ieħor , m' hemmx ġiri , m' hemmx għajjat , u ara ma jkunx hawn xi ħadd jipprova jagħmilha tal- gustuż u jdum hemm ġew . . . . ma nitkessħux , isa . Ghandi kurzita issa naqbeż qabża s' hemm xi darba ħa nara naqa nsibx lil Barroso f' taqtigħa ma' Frattini , bl- għaraq ixoqq ghall moħħhom biex jaraw min minnhom se joħroġ tal- hero . . . u tgħid Joe Borg għarwien ħuta qed jintefa jew qed jixxawwat bil- malja ? In- nejka li l- kummissarji għandhom ġranet speċjali għalihom jiġifieri mhux faċli li niskopri x' inhu għaddej fil- kmanar jaħarqu tal- Kummissjoni Ewropeja , jiddispjaċini jkolli nghidilkhom . . . hemm ġurnata ' mixed ' , tgħid se issir il- hotspot il- ġdida ta brussel ' to see and be seen ' ? Kif stajt tobsor , il- " le " franciz ma tantx niżel għasel ġewwa Brussel . Tara sinjali vizibli ta' mistħija fuq kull franciz li jgħix hawn meta jitqajjem id- diskors dwar ir- referendu . Sa ftit xhur ilu , qabel l- " iva " beda jiddghajjef sew , ftit kienu jistennew li l- fundadturi prinċipali kienu se jagħtu darhom lill- ewropa b' dak il- mod . Qrajt ħafna kitbiet fil- ġurnali kulħadd jipprova jsib ir- raġuni imma l- aktar li laqatni kien kumment ta' ħabib tiegħi rumen imrobbi Franza li jgħix hawn li qal : " f' daqqa waħda il- francizi irrealizzaw li - l- ewropa m' hijiex franza akbar . . . " . Meta smajt u qrajt għalfejn ħafna Franċiżi kienu se jivvutaw jew ivvutaw le indunajt li l- popolizmu u l- parrokjalitá tezizti kullimkien anki fil- hexagone . . . Li dejjaqni l- iktar imma kien li tisma raġunijiet bazwija miksija f' termini intelletwali a la francaise . Kwazi f' qalbi bdejt ngħid tini xarajunk meta trid . Issa l- Olanda qalet le ukoll . Gej żmien iebes . Kull sena jum il- medjokritá jasal , u Malta ticcelebrah bil- kbir bħas- soltu . . . jekk m' għandu xejn il- eurovision , huwa sors ta' buzz assurd li nista inqabblu ma ftit affarijiet oħra li jiġru fid- dinja . . . is- siltiet ta hawn taħt huma ftit mill- aqwa li sibt qalb is- sens kiefer ta disfatta għal min ħaseb li kien haqqna niġu l- ewwel , sens ta' bitterness aħrax qisna il- poplu il- minsi minn kulħadd jitħabat biex isemma' leħnu . . . . Laqatni ħafna l- fatt kif minn din il- farsa ħarġet b' tant qawwa is- sensazzjoni iddisprata ta' kemm aħna iżolati fil- Mediterran , bla ġirien , bla solidarjeta mill- pajjiżi iz- żgħar . . . Imbaghad intaptpu lilna infusna fuq darna b' pudur ikexkxek kif ' morna tajjeb ' għalkemm kienet biss hi u l- vuċi ( xejn iktar ) , li ma kinitx " nofsha għarwiena bħall- oħrajn " . . . iiii x' gharukaza . . . . x' kien jisimha ' d- diska' dis- sena ? Fost l- isbaħ assurditajiet , hawn taħt issibu min ħaseb li n- nuqqas ta ' hunks ' ( jew irġiel imgissmin bħal ma jkollha kylie minogue jew madonna fil- videos , b' movimenti sesswali għal- alla ) seta wassal għad- disfatta , ieħor li jaħseb li l- libsa kienet qisha hghititlha il- mummy għal- ewwel festa ( ! ) ; it- traduzzjoni mitika u klassika tat- times ta' l- għajta " għax għandna lil chiara magħna , aħna maqghudin . . . u maqghudin għax għandna lil chiara mgha - a - a - nda , a - a - hna maqghudin . . . . " ) . . . u oħrajn . . . Insomma kombinazzjoni tal- assedju il- kbir vol . 2 u ħafna tehmiz żejjed tellfuna minn mument storiku għal pajjiżna . . . tigux tghiduli li m' aħniex pajjiż tal- ġenn ta !